# La Faute à Voltaire

La Faute à Voltaire és una pel·lícula dramàtica francesa del 2001 dirigida per Abdellatif Kechiche, protagonitzada per Sami Bouajila, Élodie Bouchez i Bruno Lochet. Va ser el primer llargmetratge de Kechiche i va ser guardonada amb el premi Luigi De Laurentiis a la millor primera pel·lícula a la 57a Mostra Internacional de Cinema de Venècia, guanyant set premis, en total, a diferents festivals de cinema.

## Argument

Com el Càndid de Voltaire a la seva novel·la homònima, Jallel, un jove nord-africà, que somia amb millors perspectives, immigra il·legalment a França. Al principi lluita perquè no troba feina i li costa fer amics. Però aviat arriba a vendre fruites a la clandestinitat, encara que de manera il·legal. També fa nous amics i després s'enamora. Però els seus somnis d'èxit romanen sense fer-se realitat mentre arriba a descobrir i compartir la solidaritat dels altres marginats que van d'una trobada a l'altra, fent camí per París, des d'albergs fins a societats d'ajuda als immigrants i grups de benestar social, vivint entre els exclosos i els indigents.

## Repartiment

* Élodie Bouchez : Lucie
* Sami Bouajila : Jallel
* Aure Atika : Nassera
* Bruno Lochet : Franck
* Mustapha Adouani : Mostfa
* Carole Franck : Barbara
* Virginie Darmon : Leila
* Olivier Loustau : Antonio
* François Genty : Paul
* Sami Zitouni : Nono
* Jean-Michel Fête : Philippe
* Manuel Le Lièvre : André

## Recepció crítica

| « | "Si estem disposats a considerar que La Faute à Voltaire no deixa de ser una primera obra (que tendim a oblidar fàcilment perquè està tan realitzada...), El conjunt és portat per una alegria tossuda, un rebuig de la més mínima foscor fàcil, que li permet oblidar aquests defectes menuts | » |
| — Les Inrockuptibles |||
| « | Tot i que indicava que la seva opinió dividia la redacció en el moment de la seva estrena, Louis Guichard va jutjar que la pel·lícula s'esgota i es desfà al cap d'una hora i mitja (dura 2h10), en necessitat de direcció i ritme (...) Apareix l'inconvenient del seu estil: la durada de les escenes és més qüestionable, les vacil·lacions de la direcció, menys feliç. | » |
| — Louis Guichard a Télérama. |||
| « | "la pel·lícula representa efectivament els destins convergents d'estrangers il·legals, descendents d'immigrants i marginals socials que els van portar a formar un comunitat”. | » |
| — Alexis Nouss |||
| « | "Amb les excel·lents actuacions de Sami Bouajila (Bye Bye), Aure Atika i Elodie Bouchez (La vida somiada dels àngels), La Faute à Voltaire ofereix un retrat emotiu i tendre de la vida als marges". | » |
| — Ressenya de Cinema of the World. |||

## Reconeixements
### Festival Premiers Plans d'Angers 2001

* Premi Especial Europeu del Jurat
* Premi Jean Carmet al conjunt d'actors.

### Festival de Cinema Mediterrani de Colònia-2001

* Millor actriu per Élodie Bouchez

### Festival Internacional de Cinema Francòfon de Namur-2000

* Premi especial del jurat
* Premi Emile Cantillon del Jurat Jove
* nominada al Bayard d’Or a la Millor pel·lícula (Millor pel·lícula de parla francesa)

### Festival de Cinema de Venècia-2000

* Premi Cinema per la Pau
* Premi Luigi De Laurentiis

## Referències

* ↑ «Poetical Refugee(2000): Awards». IMDB. [Consulta: 5 agost 2015].
* ↑ «Poetical Refugee». Kino Festivals. [Consulta: 5 agost 2015].
* ↑ «Poetical Refugee». el Cinema. [Consulta: 5 agost 2015].
* ↑ «La faute à Voltaire-Multicultural Germany Project». Department of German, University of California, Berkeley. [Consulta: 5 agost 2015].
* ↑ Frédéric Bonnaud «La Faute à Voltaire». Les Inrockuptibles, 14 février 2001.
* ↑ «La Faute à Voltaire». Télérama, 14 février 2001.
* ↑ Alexis Nouss, La Condition de l'exilé. Penser les migrations contemporaines, Paris, éditions Maison des Sciences de l'Homme, coll. « Interventions », 2015 ISBN 9782735119998, p. 90.
* ↑ «La Faute à Voltaire aka Blame It on Voltaire (2000)». Cinema of the World, 19-04-2012. [Consulta: 5 agost 2015].

## Enllaços externs

* Tràiler de la pel·lícula a YouTube